
Toetuse väljamaksmine linnaeelarvest
1. Asjaolud ja menetluse käik

Kohaliku omavalitsuse üksuse finantsjuhtimise seaduse (edaspidi KOFS) § 22 lõike 3 alusel on Narva linnavalitsus esitanud linnavolikogule Narva linna 2016.aasta eelarve eelnõu üks kuu enne eelseisva eelarveaasta algust. Käesolevaks ajaks on Narva linna 2016.aasta eelarve vastuvõtmata. 

KOFS §24 lõike 1 alusel kui valla- või linnavolikogu ei ole eelarvet eelarveaasta alguseks vastu võtnud, võib valla- või linnavalitsus kuni eelarve vastuvõtmiseni teha eelarve eelnõus kavandatud väljamineku, kui selle tegemise tähtaeg saabub enne eelarve vastuvõtmist ja see tuleneb:

1) õigusaktist; 

2) KOFS § 34 lõike 2 punktides 1–3, 5–52 ja 7 ning lõikes 7 nimetatud kohustuse täitmiseks sõlmitud lepingust;

3) KOFS § 27 lõikest 2; 

4) kohtuotsusest.
Narva Linnavalitsuse 07.10.2015 korraldusega nr 1141-k pikendati Narva Linnavalitsuse Arhitektuuri-ja Linnaplaneerimise Ameti ja AS-i Narva Bussiveod vahel 02.01.2013.a. sõlmitud avaliku teenindamise otselepingu nr 4 kehtivust samadel tingimustel kuni riigihankes „Narva linna avaliku bussiliiniveo teostamine“ (viitenumber 164562) edukaks tunnistatud pakkuja AS Atko Bussiliinid (registrikood 10926425) sõitjateveo avaliku teenindamise alustamiseni. Vastavalt sõlmitud Narva Linnavalitsuse Arhitektuuri-ja Linnaplaneerimise Ameti ja AS-i Atko Bussiliinid vahel Narva linna avaliku bussiliiniveo teenindamise lepingule nr 179 bussiliiniveoteenuse osutamise alguskuupäev on 01.02.2016.a. 
Juhindudes eespool nimetatust on Narva Linnavalitsuse Arhitektuuri- ja Linnaplaneerimise Amet 04.01.2016 koostanud taotlust nr 1-13/42 linna avaliku liiniveo teenindamise lepingu täitmisest kuni 01.02.2016.a. 
2. Õiguslikud alused 

Kohaliku omavalitsuse korralduse seaduse § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele. 

Kohaliku omavalitsuse üksuse finantsjuhtimise seaduse § 24  lõike 1 alusel kui valla- või linnavolikogu ei ole eelarvet eelarveaasta alguseks vastu võtnud, võib valla- või linnavalitsus kuni eelarve vastuvõtmiseni teha eelarve eelnõus kavandatud väljamineku, kui selle tegemise tähtaeg saabub enne eelarve vastuvõtmist ja see tuleneb käesoleva seadusest, sh § 34 lõike 2 punktist 52 (toetuste andmise kohustused).
Ühistranspordiseaduse §13 lõike 1 punkt 9 alusel omavalitsusüksuse eelarvest toetatakse avalikku liinivedu, mida korraldatakse linna bussiliinil.
Narva Linnavalitsuse 07.10.2015 korralduse nr 1141-k „Narva Linnavalitsuse 17.12.2014 korralduse nr 1577-k "Sõitjateveo avaliku teenindamise otselepingu pikendamine“ muutmine“ alusel. 

3. Otsus

Narva linna avaliku liiniveo teenindamise lepingu täitmiseks kuni 01.02.2016.a. ettenäha AS-le  Narva Bussiveod jaanuaris 139 000 eurot.
4. Rakendussätted

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

